Luuk Gruwez (9 Augustus 1953, Kortrijk) is 'n Vlaamse digter, prosaïs en essayis. Wat sy hoërskool opvoeding betref woon hy Damiaancollege by, en studeer Germaanse filologie aan die KU Leuven Campus Kulak Kortrijk, kortweg 'Kulak'. Hy verwerf sy licentiaat in Germaanse tale aan die K.U.Leuven. In 1976 verruil hy die Wes-Vlaamse Kortrijk vir Hasselt in België. Daar verdien hy 'n bestaan as onderwyser tot sy loopbaan in 1995 onderbreek word na die verkryging van 'n skrywersbeurs. Hy werk hierna as voltydse skrywer en skryf digbundels en prosabundels en ook rubrieke, aanvanklik op 'n weeklikse grondslag in De Standaard, en vanaf 2001 tot 2003 maandeliks in De Morgen. Gruwez se werk word soms beskou as Nieu-romanties, 'n beweging wat in antwoord op die Nuwe Realisme van die 1960's verrys het en handel met kwessies soos die lewe, liefde, siekte, verganklikheid en dood. By Luuk Gruwez verskyn hierdie vorm van die romantiek altyd saam met 'n redelike porsie (self) ironie. In sy latere poësie is dit opvallend dat die keuse van onderwerp wyer en die vorm meer verhalend word.